ફિલ્મના કેટલાક અદભુત દ્રશ્યોમાં : 1) હોસ્પિટલમાં ડિટેક્ટિવ’ની ઉપેક્ષિત નજર સમક્ષ થતું મરીના’નું શારીરિક પરીક્ષણ 2) તોફાની પવન સામે ઝઝૂમતી , ને ટ્રોમા ડાન્સ’ની મરીના’ની એ સિક્વન્સિસ 3) મરીના’ને કિડનેપ કરીને કાર’માં થતું ટોર્ચર ,ને ઉતરીને કારના વિન્ડસ્ક્રીન’માં ખુદને જોવું 4) સોના બાથ’માં મરીના’નું જવું અને સ્ત્રી તથા પુરુષ એમ બંને વિભાગોમાં સતત એક ક્ષોભ અનુભવવો . . . Trilogy of Women’s Spirit [ વિશલિસ્ટેડ એવું Gloria (2013) , A Fantastic Woman (2017) , ફરી વિશલિસ્ટેડ એવું બબ્બે મનગમતી અભિનેત્રીઓ’વાળું Disobedience (2018) ] થકી જેણે સૌનું ધ્યાન ખેંચ્યું છે એવા ચિલિયન ડિરેક્ટર Sebastián Lelio કહે છે કે સ્ત્રી’ના આ એક વણખેડાયેલા ભાવજગતને તેઓ કોઈ રીતે પડદા પર લાવવા માંગતા હતા પણ તેમને ખુદને પણ એ કેવી રીતે કહેવું તેનો ખ્યાલ ન્હોતો આવતો અને ત્યાં જ પ્રવેશ થયો ફિલ્મના મુખ્ય કિરદાર’માં ચિલી’ની પહેલી ટ્રાન્સજેન્ડર મોડેલ કમ એક્ટ્રેસ એવી ” Daniela Vega “નો અને સઘળો માહૌલ જ જીવંત થઇ ઉઠ્યો ! હવે એ કહેવાની જરૂરત નહોતી કે કોઈ પુરુષ અભિનેતા’એ કેવી બખૂબીથી એક ટ્રાન્સજેન્ડર કેરેક્ટર ભજવી બતાવ્યું કેમકે અદભુત અભિનય અને કઈ કેટલાયે સંજોગોમાંથી સાંગોપાંગ નીકળેલી Daniela Vega’એ જ મરીના’ની એ સઘળી મનોદશા જીવી બતાવી હતી. આ મુવી પૂરું થયે એક બ્લોગર’નું અવલોકન હું વાંચી રહ્યો હતો ત્યારે તેણે એક દ્રશ્યના પરિપ્રેક્ષ્ય’માં કહ્યું એ દોહરાવું તો ; ઓરલાન્ડો’ની પૂર્વ પત્ની મરીના’ને ધૃણાથી કહે છે કે When i look at you i dont know what i am looking at ! ત્યારે મરીના વતી જાણે કથાનક એમ કહેવા માંગે છે કે ” A Fantastic Woman “.